Γεώργιος Β΄ Ξιφιλίνος

Ο Γεώργιος Β΄ ο Ξιφιλίνος διετέλεσε Πατριάρχης Κωνσταντινουπόλεως από το 1191 ως το 1198.

Βιογραφικά στοιχεία
Καταγόταν από αρχοντική οικογένεια της Τραπεζούντας, από την οποία προερχόταν και ο πατριάρχης Ιωάννης Η΄. Πριν γίνει πατριάρχης είχε υπηρετήσει ως μέγας σκευοφύλακας. 

Εξελέγη Πατριάρχης στις 10 Σεπτεμβρίου 1191, ημέρα παύσης του προκατόχου του, Δοσιθέου. Κατά τη διάρκεια της Πατριαρχίας του ιδρύθηκε στο Άγιο Όρος η Μονή Χιλανδαρίου από τους Σέρβους ηγεμόνες Σάββα και Συμεών. Επίσης, την εποχή εκείνη ξεκίνησε η θεολογική έριδα για το εάν το μεταλαμβανόμενο σώμα του Χριστού είναι φθαρτό ή άφθαρτο. Ο Γεώργιος Ξιφιλίνος προσέθεσε ένα ακόμη μέλος στους «Εξωκατάκοιλους», κάνοντάς τους έξι, ενώ ο Ισαάκιος Άγγελος αναφέρει ότι παραχώρησε «τόπον εις στάσιν» σε κλίτος του ναού της Αγίας Σοφίας για να τελείται η λατρεία κατά το λατινικό τυπικό.

Τέλος, έγραψε μερικά έργα νομικής φύσης, τα σημαντικότερα από τα οποία αναφέρονται με τον τίτλο De Juribus Territoriorum και δημοσιεύτηκαν από τον Leunclavius στο Jus Graeco -RomanumXiphilinus, Georgius στο: William Smith (editor), A Dictionary of Greek and Roman biography and mythology. Τόμ. III Boston: Little, Brown & Comp., 1867, σελ. 1308.

Πατριάρχευσε ως τον θάνατό του, στις 7 Ιουλίου 1198.

Παραπομπές

Πηγές




Γεώργιος Β
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα